Diari Oficial de la Generalitat Valenciana


Sumari del DOGV 6164, del 14-12-2009 (2009/13485)

Aprovació del projecte modificat número 2 del Projecte d'Urbanització de la Nova Plaça de Joan XXIII, segon sector.
-------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13307


Data del document
:   24-11-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * pla d'urbanisme
    * administració local

Aprovació del projecte modificat número 2 del Projecte d'Urbanització de la Nova Plaça de Joan XXIII, segon sector. [2009/13982]  
La Junta de Govern Local, en la sessió celebrada el dia 16 de novembre de 2009, va adoptar l'acord següent:  
22. Aprovació del projecte modificat número 2 del Projecte d'Urbanització de la Nova Plaça del Barri de Joan XXIII, segon sector.   
De conformitat amb el que establix l'article 51 del Reial Decret Legislatiu 781/1986, de 18 d'abril, abans d'entrar en el fons de l'assumpte a què es referix l'epígraf indicat més amunt, que no figura dins de l'ordre del dia de la sessió, se'n sotmet a deliberació l'especial declaració d'urgència, que és aprovada.  
A continuació, es dóna compte de l'expedient esmentat, els antecedents i raonaments del qual, resumits, figuren a continuació.  
Per encàrrec municipal, s'ha redactat el projecte modificat núm. 2 del Projecte d'Urbanització de la Nova Plaça del Barri Joan XXIII, segon sector, que inclou les variacions de l'obra respecte al projecte modificat 1, aprovat per la Junta de Govern Local en la sessió celebrada el dia 11 de maig de 2009. Les variacions esmentades són com a resultat de l'aparició d'alguns imprevistos «així com la introducció de sistemes constructius o d'equips que milloraran tècnicament el resultat final de l'obra».  
La documentació integrant del projecte és la següent: memòria, acta de preus contradictoris, pressupost, quadre comparatiu de mesures i plànols.  
Segons s'expressa en la memòria del projecte modificat número 2: «El conjunt de les obres s'ha ajustat al projecte modificat aprovat, si bé puntualment s'han introduït algunes modificacions, degut fonamentalment a:  
1. La decisió de no demolir ni reubicar el centre de transformació existent, la qual cosa ha comportat la realització d'un nou disseny de la zona on s'ubica el centre de transformació.  
2. La supressió de la instal·lació de telecomunicacions prevista pel fet de no estar interessada a executar-la la companyia subministradora Ono».   
Com a conseqüència de les modificacions assenyalades, el pressupost de la contracta no ha patit cap variació respecte del projecte modificat 1 aprovat.  
El Departament Tècnic d'Edificació, en un informe de data 4 de novembre de 2009, assenyala que el projecte es troba documentalment complet, per la qual cosa ha sigut informat favorablement, a l'efecte de l'aprovació.  
Procedix, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, sent-ne competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, reguladora de les Bases del Règim Local, segons la redacció donada per la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els acords següents:  
Primer. Aprovar el projecte modificat número 2 del Projecte d'Urbanització de la Nova Plaça del Barri Joan XXIII, segon sector, redactat per encàrrec municipal.  
Segon. Comunicar el contingut de l'anterior resolució al cap del Departament Tècnic d'Edificació.  
Tercer. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana.   
Es publica perquè se'n prenga coneixement, d'acord amb el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'advertix que contra l'acte esmentat, que posa fi a la via administrativa, i davant de l'òrgan que el va dictar, cal interposar, per escrit adreçat a l'Ajuntament, en el termini d'un mes i amb caràcter potestatiu, el recurs de reposició, prèviament al contenciós administratiu, o este directament, davant del Jutjat Contenciós Administratiu d'Alacant, en el termini de dos mesos, comptadors -ambdós terminis- a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 24 de novembre de 2009.- El sotssecretari: Germán Pascual Ruiz-Valdepeñas. L'alcaldessa: Sonia Castedo Ramos.